బంగారు చేప.. రామాయణ పఠనం!
మొనాకో
మిస్సీ ఫ్రాంక్లిన్‌ గుర్తుంది కదా! ఒకటి రెండు కాదు.. ఏకంగా ఐదు ఒలింపిక్‌ స్వర్ణ పతకాలు గెలిచి ‘బంగారు చేప’గా గుర్తింపు తెచ్చుకున్న అమెరికా స్విమ్మర్‌. ఇంకా చాలా ఏళ్లు కొలనులో పతకాల పంట పండిస్తుందనుకున్న ఈ భామ.. భుజం గాయం కారణంగా 23 ఏళ్ల వయసులోనే రిటైర్మెంట్‌ ప్రకటించి షాకిచ్చింది. గత డిసెంబరులోనే ఈతకు దూరమైన మిస్సీ.. ఇప్పుడు హిందూ ధర్మం మీద ఆసక్తి ప్రదర్శిస్తుండటం విశేషం. హిందూ ధర్మం తనకు గొప్ప ఆధ్యాత్మిక భావన కలిగిస్తోందని ఆమె అంటోంది. ‘‘నేను ఏడాదిగా హిందూ మతం గురించి చదువుతున్నా. ఎన్నో కొత్త విషయాలు తెలిశాయి. కొత్త సంస్కృతులు, ప్రజలు, నమ్మకాల గురించి తెలుసుకోవడం నాకెంతో ఇష్టం. నేను క్రైస్తవురాలిని. కానీ హిందుత్వం, ఇస్లాం ఆసక్తి కలిగించాయి. అవెంతో అందంగా కనిపించాయి. హిందూ ధర్మంలో నన్నెంతగానో ఆకర్షించిన విషయం కర్మ సిద్ధాంతం. మనం మంచి చేస్తే తిరిగి ఆ మంచి మన దగ్గరికి వస్తుందనే ఆలోచన చాలా బాగుంది’’ అని మిస్సీ చెప్పింది.
ప్రధానాంశాలు